Hegyhátszentpéter Község Önkormányzata Képviselő-testületének 
7/2019 (IV.30.) önkormányzati rendelete
a közművelődési feladatok ellátásáról

Hegyhátszentpéter Község Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

A közművelődési alapszolgáltatások meghatározása

1.§.

Az önkormányzat a helyi sajátosságok és a rendelkezésre álló anyagi eszközei figyelembevételével az alábbi közművelődési alapszolgáltatásokat látja el:

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
b) a közösségi és társadalmi részvétel fejlesztése,
c) az egész életre kiterjedő tanulás feltételeinek biztosítása,
d) a hagyományos közösségi kulturális értékek átörökítése feltételeinek biztosítása, helyi identitás erősítése és közösségi élet szervezése, fejlesztése
e) az amatőr alkotó- és előadó-művészeti tevékenység feltételeinek biztosítása,.

2.§.

Az önkormányzat az 1.§-ban meghatározott alapszolgáltatásokat a következő feladatok ellátásával biztosítja:
a.  a nemzeti ünnepeket a helyi közösség bevonásával és részvételével  rendezi meg, azokhoz közösségi teret biztosít,
b. támogatja az ifjúság közösségi szerveződését és részvételét,
c. támogatja az idősek művelődő közösségének tevékenységét,
d. a könyvtár közművelődési tevékenységének támogatása, ezen létesítmény bevonása a közművelődési tevékenységbe,
1. lehetőséget és helyet biztosít az iskolarendszeren kívüli önképző, szakképző, képességfejlesztő tanfolyamok, bemutatók tartására,
1. támogatja ismeretterjesztő előadások szervezését,
1. támogatja a helyi környezeti értékek megismertetését, a helyi környezeti értékek megőrzését,
1. települési értéktár bővítése, helyi értékek tudatosítása, népszerűsítése
1. a helytörténeti szakirodalmi tevékenység ösztönzése, helytörténetet bemutató dokumentumok kiadásának, megismertetésének támogatása  
1. lehetőséget és helyet biztosít művelődési és alkotó célú helyi közösségek, gyűjtőkörök, szakkörök, kulturális célú közös tevékenységek, összejövetelek számára,
1. kiállítási lehetőséget biztosít művészeti alkotások számára, közösségi színteret bocsát rendelkezésre zenei és irodalmi rendezvényekhez,
1. támogatja a helyi gyermekekből álló iskolai művészeti csoportok fellépését rendezvényeken, a művészeti és zeneoktatásban szerzett ismeretek bemutatásához közösségi színteret biztosít, a közösségi rendezvényeket meghirdeti,
1. működteti a Digitális Jólét Program pontot, ezen belül közösségi internet szolgáltatást biztosít.
1. erősíti a helyi identitás tudatot, közösségszervezési feladatokat lát el, közösségi beszélgetéseket kezdeményez, közösségi rendezvényeket generál

A közművelődési feladatok ellátásának szervezeti keretei

3.§.

Az önkormányzat a közművelődési alapszolgáltatásai ellátásának keretében a helyi közművelődés támogatását az alábbiak szerint biztosítja:
a) könyvtári szolgáltatás fenntartásával,
b) költségvetési keretei között kulturális rendezvények, szervezetek támogatásával, és
d) pályázati lehetőségek kihasználásával és az ehhez szükséges önrész rendelkezésre bocsátásával.

4. §

1. Az önkormányzat a helyi közművelődési tevékenységéhez az alábbi épületeket, ingatlanokat biztosítja:
a. Művelődési Ház és Könyvtár Hegyhátszentpéter, Béke u. 13.
b) egyéb önkormányzati tulajdonú, kulturális közösségi rendezvény tartására alkalmas nyílt  terület. (rendezvénytér)

5. §

(1) Az önkormányzat közművelődési feladatainak ellátásában együttműködik:
a) kulturális tevékenységet is végző társadalmi, civil szervezetekkel,
b) egyházakkal és
c) hasonló feladatokat ellátó országos, regionális, térségi intézményekkel, civil szervezetekkel, más önkormányzatokkal.

(2) Az önkormányzat közművelődési megállapodás megkötésével segítheti a rendeletben meghatározott azon közművelődési feladatok ellátását, amelyeket nem önkormányzati fenntartású intézmények, egyházak, civil szervezetek, vagy magánszemélyek végeznek.

(3) Az önkormányzat és intézményei a közművelődési lehetőségekről
a) plakátok, szórólapok útján,
b) a települési honlapon,
c) közösségi oldalakon
 adhatnak tájékoztatást a község lakossága részére.

 A közművelődési tevékenység finanszírozása és személyi feltételei

6. §

(1) Az önkormányzat a helyi közművelődési feladatok támogatását az éves költségvetésében meghatározott keretek között biztosítja, illetve további egyedi döntéssel biztosíthatja.

(2) Az önkormányzat a pályázati források kihasználásával törekszik a helyi közművelődés minél magasabb szinten történő biztosítására. Az önkormányzat közművelődési pályázat esetén a szükséges önrészt az éves költségvetési rendeletében biztosíthatja.

Záró rendelkezések

7. §
1. Ez a rendelet a kihirdetését követő napon lép hatályba.
Hegyhátszentpéter, 2019. április 25.



Molnár Imre                                                           Kardos Andrea
polgármester                                                                jegyző


Kihirdetve:
Hegyhátszentpéter, 2019. április 30.

                                                                                 Kardos Andrea
                                                                                      jegyző
